OpenLLM-France/wikimedia huggingface dataset:
# Adam Ťoupalík

Adam Ťoupalík (Tàbor, 9 de maig de 1996) és una ciclista txec, professional des del 2015. Combina el ciclocròs amb el ciclisme en ruta. Actualment corre a l'equip Elkov-Kasper. En el seu palmarès destaca el campionat nacional en ruta del 2020.

## Palmarès en ciclocròs

* 2012-2013
** Campió de la República Txeca de ciclocròs júnior
* 2013-2014
** Campió de la República Txeca de ciclocròs júnior
** 1r a la Copa del món de ciclocròs júnior
* 2014-2015
** Campió de la República Txeca de ciclocròs
* 2015-2016
** Subcampió del món de ciclocròs sub-23
* 2022-2023
** 1r a la Veselí nad Lužnicí, Toi Toi Cup #4

## Palmarès en ruta

* 2018
** Vencedor d'una etapa de l'Arctic Race of Norway
* 2019
** 1r a la Rund um Sebnitz
* 2020
** Campió de Txèquia en ruta
* 2021
** 1r a la Visegrad 4 Bicycle Race - GP Czech Republic
* 2022
** 1r a la Visegrad 4 Bicycle Race - GP Czech Republic
** 1r a la Visegrad 4 Bicycle Race - GP Hungary
* 2023
** 1r a l'Umag Trophy
** 1r al GP Goriska & Vipava Valley
** 1r a la Visegrad 4 Bicycle Race - GP Czech Republic
** 1r a la Visegrad 4 Bicycle Race - GP Hungary
** Vencedor d'una etapa al Sazka Tour

## Referències

* ↑ «Elkov - Kasper». UCI.org. Union Cycliste Internationale. Arxivat de l'original el 7 febrer 2021. [Consulta: 7 febrer 2021].

## Enllaços externs

* Fitxa a siteducyclisme.net
* Fitxa a procyclingstats.com
# Grup Arbed

El Grup Arbed és un grup siderúrgic luxemburguès integrat en el grup multinacional Arcelor.

## Història

Els orígens d'Arbed es remunten al 1882, quan es constitueix la societat matriu. El 1886 comença la producció d'acer Thomas a Luxemburg. El 1911 es produeix la fusió de les tres siderúrgies més importants de Luxemburg, amb el que queda creat el Grup Arbed. A partir d'aquesta data la seva no deixa de créixer tant a Europa com en la resta del món, mitjançant una política d'acords i adquisicions, fins a convertir-se en un grup internacional que figura entre els productors siderúrgics més importants a nivell mundial.
Quant a activitats, el grup està compost per sectors industrials complementaris:
* Automoció: Ocupa una posició consolidada en aquest sector, com un dels primers fabricants europeus de productes plans pel mateix.
* Productes d'acer inoxidable, sector en el qual és un destacat operador.
* Productes llargs, sector en el qual és capdavanter als mercats de perfils.
El Grup Arbed continua desenvolupant-se en àrees complementàries a les activitats siderúrgiques i al processament de productes metàl·lics. És un dels primers productors mundials de steelcord i capdavanter en la fabricació de productes trefilatges a Sud-amèrica. També desenvolupa activitats en el camp de la producció de làmina de coure per a la indústria de l'electrònica. La xarxa comercial, de vendes i de màrqueting arriba a més de 60 països. L'àrea d'enginyeria del Grup comercialitza a nivell mundial la seva experiència en el camp de la siderúrgia.
L'últim acord ha estat la unió amb els grups siderúrgics Aceralia i Usinor per donar lloc al naixement Arcelor, un dels més importants grups siderúrgics del món. El projecte d'integració es va materialitzar el 18 de febrer de 2002 amb la cotització en Borsa del nou grup.

## Vegeu també

* Verwaltungssitz Arbed: Edifici patrimonial històric del grup

## Referències

* ↑ «Luxembourg in a Nutshell». Arxivat de l'original el 2006-12-30. [Consulta: 14 novembre 2007].
* ↑ «Economic and Social Portrait of Luxembourg». Arxivat de l'original el 2007-11-14. [Consulta: 14 novembre 2007].
* ↑ «History of Arbed». Arxivat de l'original el 2007-10-14. [Consulta: 14 novembre 2007].
* ↑ «Presentation ArcelorMittal Rodange & Schifflange S.A.». www.ares.lu. Arxivat de l'original el 2015-08-10. [Consulta: 8 juliol 2015].
# Bàndicut espinós

El bàndicut espinós (Echymipera kalubu) és una espècie de bàndicut endèmica de Nova Guinea. Té un musell particularment llarg, fins i tot per un bàndicut. La part superior és d'un color marró vermellós, amb pèls negres. La cua és curta i gairebé calba. La seva mida va dels 30 als 40 cm, amb una cua de 80 a 100 mm; pesa entre 600 i 2.000 grams.
# Grúixevskaia

Grúixevskaia (en rus: Грушевская) és un poble (una stanitsa) de l'óblast de Rostov, a Rússia, que en el cens del 2010 tenia 4.381 habitants, pertany al districte d'Aksai.

## Referències

* ↑ Паспорт муниципального образования «Мишкинское сельское поселение» Аксайского муниципального района
# Hormona tròfica

Hormona tròfica és una hormona que té un efecte en el creixement, hiperplàsia or hipertròfia, del teixit estimulant-lo.
Un exemple clau és la hormona estimulant del tiroide, el seu excés pot provocar el goll.
Les hormones tròfiques de la pituïtària anterior inclouen:
* TSH o tirotropina – estimula la glàndula tiroide.
* Hormona adrenocorticotròpica (ACTH o corticotropina) – estimula el còrtex adrenal.
* Gastrina causa hiperplàsia i tumors cancerosos.

## Referències

* ↑ Mosby's Medical Dictionary. 8th. Elsevier, 2009.
* ↑ Steinberg, Werner «Trophic Vs. Tropic». Journal of the American Medical Association, 149, 1952, pàg. 82. DOI: 10.1001/jama.1952.02930180084027.
# Hephaistosita

L'hephaistosita és un mineral de la classe dels halurs. Rep el seu nom d'Hephaistos (Hefest), déu del foc a la mitologia grega, qui equival al déu romà del foc, Vulcano, la seva localitat tipus.

## Característiques

L'hephaistosita és un halur, un clorur de tal·li i plom de fórmula química TlPb₂Cl₅. Va ser aprovada per l'Associació Mineralògica Internacional com a espècie vàlida l'any 2007. Cristal·litza en el sistema monoclínic, formant cristalls tabulats en {001}. És isostructural amb la challacolloïta, de la qual és el seu anàleg amb tal·li.
Segons la classificació de Nickel-Strunz, l'hephaistosita pertany a «03.AA - Halurs simples, sense H₂O, amb proporció M:X = 1:1, 2:3, 3:5, etc.» juntament amb els següents minerals: marshita, miersita, nantokita, UM1999-11:I:CuS, tocornalita, iodargirita, bromargirita, clorargirita, carobbiïta, griceïta, halita, silvina, vil·liaumita, salmiac, UM1998-03-Cl:Tl, lafossaïta, calomelans, kuzminita, moschelita, neighborita, clorocalcita, kolarita, radhakrishnaïta i challacolloïta.

## Formació i jaciments

Es troba en fragments de bretxes piroclàstiques alterades en fumaroles a altes temperatures, més probablement formada com un sublimat. Sol trobar-se associada a altres minerals com: bismutinita, cotunnita, challacolloïta o pseudocotunnita. Va ser descoberta al cràter La Fossa, a l'illa de Vulcano, Lipari (Província de Messina, Sicília, Itàlia), l'únic indret on se n'ha trobat.

## Referències

* ↑ «Hephaistosite» (en anglès). Mindat. [Consulta: 6 març 2016].
* 1 2 «Hephaistosite» (en anglès). Handbook of Mineralogy. [Consulta: 6 març 2016].

## Enllaços externs

* Galeria d'imatges
# Hospital dels Pobres (Vilabella)

Hospital dels Pobres és una obra del municipi de Vilabella (Alt Camp) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici entre mitgeres de planta baixa, pis i golfes. La porta d'accés és d'arc de mig punt amb dovelles de pedra, i es troba a l'esquerra de la façana. Les tres finestres del primer pis i les tres de les golfes són reactangular i presenten una distribució simètrica. La construcció es corona amb una barbacana i coberta de teula àrab. A l'interior és remarcable el vestíbul amb l'escala que comunica als pisos superior. El material bàsic utilitzat és la pedra, que es troba emblanquinada. Hi ha una porta rectangular, afegida posteriorment, al costat de la porta principal.

## Història

L'antic hospital dels pobres apareix documentat a partir del segle xvii i sembla que va utilitzar-se com a tal fins aproximadament l'any 1905, període en què es convertí en escola de nens, funció que mantingué fins als anys 50. Actualment s'ha convertit en un edifici d'habitatges.

## Referències

* 1 2 «Hospital dels Pobres». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 novembre 2015].
* ↑ «Antic hospital». Diputació de Tarragona. [Consulta: 13 novembre 2015].

### Bibliografia

* AIGUADÉ, J. Llibre de Vilavella
* KÜHN, F. Manual de forja artístic 1968

## Enllaços externs

* «Hospital dels Pobres». Mapa de recursos culturals. Diputació de Tarragona.
# Hollandale

«Hollandale» té aquests significats:
* Hollandale (Minnesota)
* Hollandale (Mississipi)
* Hollandale (Wisconsin)
# Cas Pitiüsa

El Cas Pitiüsa és un presumpte cas de corrupció urbanística ocorregut al municipi de Sant Josep de la Talaia, a Eivissa entre 1998 i 2007. El suposat cervell de la trama fou l'arquitecte municipal durant el govern del PP, Antonio Huerta. El nom del cas prové de l'operació policial, que es denominà Operació Pitiüsa.
El cas fou denunciat pel GEN l'agost del 2005 i, malgrat que feia temps que el cas estava sota investigació arran de diverses denúncies a la Fiscalia anticorrupció, el cas transcendí a nivell informatiu el 6 d'octubre de 2008 quan començaren les primeres actuacions policials. Durant la setmana del 6 al 10 d'octubre foren detinguts l'arquitecte municipal de Sant Josep Antonio Huerta, la seva dona Rosario Chamorro, el seu fill Julián Huerta i la seva nora María del Pilar Fernández. L'arquitecte passà a presó incondicional, el seu fill i la seva nora anaren a presó baix una fiança de 200 000 euros i la dona de Huerta, quedà en llibertat provisional.
El cas tengué molt ressò mediàtic, ja que, en aquella mateixa època acabaven de sortir a la llum altres casos de corrupció del PP Balear com el Cas Bitel 2 i el Cas Ordinas.

## Referències

* ↑ Diario de Ibiza, 07-10-2008 Arxivat 2008-10-09 a Wayback Machine. (castellà)
* ↑ El Mundo, 06-10-2008 (castellà)
* ↑ El Mundo, 09-10-2008 (castellà)
# Hairúya

El hairúya és una llengua witoto extingida que va ser parlada als marges del riu Tamboryaco, un afluent del riu Putumayo, al sud-est de Colòmbia.

## Llista de paraules

Una llista de paraules hairúya va ser recollida per l'explorador txec Enrique Stanko Vráz de parlants de Hairúya a São Paulo de Olivença. La llista de Vráz es va publicar posteriorment a Loukotka (1949):$^{:57-59}$
    Glossa francesa (original)glossa anglesa (traduïda)Hairúya blanc, unwhite manrakuiča bongoodmareru canardducknoko caoutchoucrubberxiterai cheminpathifoike chute d’eauwaterfallnofuiko collinehillikóñe denttoothatíɗo hommemanyiza jaguarjaguarhituidé jourdayyuičai lancespearóte maïsbutkobé maisonhousehofo massueclubbiɗevá œufegghege petitsmallučiyi il va pleuvoirit will rainɗeite poissonfishrefido comment te portes-tu?how are you?nefo it’o poulehenatahua rameoariforo rougeredtrioɗe selsaltyá serpentsnaketokúɗo tabactobaccotó tuerkilldutakai urubû (Cathartes foetens)voltor negreinó

## Referències

* ↑ Loukotka, Čestmír. Classification of South American Indian languages. Los Angeles: UCLA Latin American Center, 1968.
* 1 2 Loukotka, Čestmír. 1949. Sur Quelques Langues Inconnues de l'Amerique du Sud. Lingua Posnaniensis I: 53-82.
# I Choose

«I Choose» és el novè senzill de la banda californiana The Offspring, i el cinquè de l'àlbum Ixnay on the Hombre. Fou publicat el 1997 amb la producció de Dave Jerden. Malgrat que va aconseguir una bona posició en la llista de cançons rock estatunidenca, la seva repercussió comercial fou molt inferior als anteriors senzills, i posteriorment fou descartada per l'àlbum de grans èxits de la banda, Greatest Hits (2005).
La lletra de la cançó conté una referència literària a la història "A Perfect Day for Bananafish" de J. D. Salinger.
El videoclip de la cançó fou dirigit pel mateix líder de la banda Dexter Holland, mostrant una sèrie d'escenes còmiques en un aeroport. En el DVD de la compilació Greatest Hits (2005), la banda va bromejar sobre la idea de fer un videoclip com aquest en l'actualitat, tenint en compte la seriositat de la seguretat en els aeroports. El videoclip fou inclòs posteriorment en la compilació de videoclips Complete Music Video Collection (2005).

## Enllaços externs

* I Choose a Allmusic (anglès)
# IEEE 802.11w

IEEE 802.11w és una modificació de l'estàndard 802.11 per WLAN desenvolupat pel grup de treball 11 del comitè d'estàndards LAN/MAN del IEEE (IEEE 802), que incrementa la seguretat de les trames de gestió o PMF. Aquesta millora és a nivell de capa d'enllaç o MAC. IEEE 802.11w fou ratificat el 2009.
Tipus de Trames de gestió protegides (PMF):
* Trames per a procés de dissociació.
* Trames per a procés de desautenticació.
* Trames d'acció: QoS, mesuraments de ràdio i espectre, transició entre xarxes (el handover)
Tipus de trames no protegides:
* Trames petició/resposta far (beacon) i sonda (probe).
* Trames d'autenticació.
* Trames per a procés d'associació.

## Referències

* ↑ «IEEE SA - 802.11w-2009 - IEEE Standard for Information technology - Telecommunications and information exchange between systems - Local and metropolitan area networks - Specific requirements. Part 11: Wireless LAN Medium Access Control (MAC) and Physical Layer (PHY) Specifications Amendment 4: Protected Management Frames». standards.ieee.org. Arxivat de l'original el 2017-01-08. [Consulta: 7 gener 2017].
* 1 2 mtroi. «Protected Management Frames (802.11w)». WLAN by german engineering, 21-10-2014. [Consulta: 7 gener 2017].
# Indira Point

Indira Point (Bengalí: ইন্দিরা পয়েন্ট, hindi: इंदिरा पाइंट) és el cap a l'extrem sud de l'illa Gran Nicobar, al territori de les Illes Andaman i Nicobar, i representa el punt més extrem al sud de l'Índia. Va rebre el seu nom en honor d'Indira Gandhi. Antigament fou conegut com a Pygmalion Point, Parsons Point i, per un temps breu, India Point. El punt més al sud continental és el cap Comorin (Kanyakumari). però Indira Point ho és de tota la Unió. A la punta hi ha un far.

## Referències

* ↑ Indira point falls off the map
* ↑ Foto del far suubmergit després del tsunami del 2004
# Indirana beddomii

Indirana beddomii és una espècie de granota que viu als boscos dels Ghats Occidentals (Índia). En general, són detectats pels llargs salts que fan des del terra quan se'ls molesta. L'espècie deu el seu nom al naturalista Richard Henry Beddome. El nombre de poblacions de l'espècie està decreixent, però encara es troba en un risc mínim donat la seva presumible extensa distribució.

## Referències

* ↑ Frost, Darrel R. «Indirana beddomii (Günther, 1876)». Amphibian Species of the World: an Online Reference. Version 6.0. American Museum of Natural History, 2014. [Consulta: 31 maig 2014].
* ↑ Biju, S.D., Dutta, S. & Ravichandran, M.S. (2004). Indirana beddomii. Llista Vermella de la UICN, Unió Internacional per a la Conservació de la Natura, 2006. Consultat el 22 d'abril del 2008 (en anglès).
# III Premis de la Unión de Actores

La III edició dels Premis de la Unión de Actores, corresponents a l'any 1993, concedits pel sindicat d'actors Unión de Actores y Actrices, va tenir lloc el 7 de febrer de 1994 al Teatro Albéniz de Madrid. El director de l'acte fou Juan Luis Iborra. L'acte es va veure interromput a l'exterior per una manifestació d'afectats pels habitatges de la cooperativa PSV.

## Guardons
### Premi a Tota una vida

* Manuel Alexandre

### Premi Especial

* Sales alternatives de teatre

### Cinema
#### Millor interpretació protagonista

| Actor/Actriu | Pel·lícula | Resultat |
| Juan Echanove | Madregilda | Candidat |
| Verónica Forqué | Kika | Candidata |
| Emma Suárez | La ardilla roja | Guanyadora |

#### Millor interpretació secundària

| Actor/Actriu | Pel·lícula | Resultat |
| María Barranco | La ardilla roja | Candidata |
| Rossy de Palma | Kika | Candidata |
| Fernando Valverde | Sombras en una batalla | Guanyador |

#### Millor interpretació revelació

| Actor/Actriu | Pel·lícula | Resultat |
| Anabel Alonso | Los ladrones van a la oficina | Candidata |
| Natalia Menéndez | Nosferatu | Candidata |
| Nancho Novo | La ardilla roja | Guanyador |

### Televisió
#### Millor interpretació protagonista

| Actor/Actriu | Sèrie de televisió | Resultat |
| Fernando Fernán Gómez | Los ladrones van a la oficina | Candidat |
| Alfredo Landa | Lleno, por favor | Candidat |
| Francisco Rabal | Una gloria nacional | Guanyador |

#### Millor interpretació secundària

| Actor/Actriu | Sèrie de televisió | Resultat |
| Anabel Alonso | Los ladrones van a la oficina | Candidata |
| Cesáreo Estébanez | Farmacia de guardia | Guanyador |
| Miguel Molina | Lleno, por favor | Candidat |

### Teatre
#### Millor interpretació protagonista

| Actor/Actriu | Obra de teatre | Resultat |
| Carme Elias | La doble inconstancia | Guanyadora |
| Ana Marzoa | Un tranvía llamado deseo | Candidata |
| Nancho Novo | Nosferatu | Candidat |

#### Millor interpretació secundària

| Actor/Actriu | Obra de teatre | Resultat |
| Sonsoles Benedicto | Tristana | Candidata |
| Natalia Dicenta | Un tranvía llamado deseo | Guanyadora |
| Juan Matute | Nosferatu | Candidat |

## Referències

* ↑ Premios Unión de Actores 1993 a la web de la Unión de Actores
* ↑ El actor Manuel Aleixandre y las salas alternativas de teatro reinan en la noche de los cómicos, El País, 8 de febrero de 1994

## Vegeu també

* Fotogramas de Plata 1993
* Medalles del Cercle d'Escriptors Cinematogràfics de 1993
* VIII Premis Goya
* III Premis Turia
* 38a edició dels Premis Sant Jordi de Cinematografia
# Adam de Vos

Adam de Vos (Victoria, Colúmbia Britànica, 21 d'octubre de 1993) és un ciclista canadenc, professional des del 2015 i fins al 2023.

## Palmarès

* 2017
** 1r al Gran Premi Raiffeisen
** Vencedor d'una etapa al Joe Martin Stage Race
* 2018
** 1r a la Delta Road Race
** Vencedor d'una etapa al Tour de Langkawi
* 2019
** Campió del Canadà de ciclisme en ruta

## Referències

* ↑ «Cycling Transfers and Rumours for 2024 season» (en anglès). cyclingdigest, 17-10-2023. Arxivat de l'original el 1 d’octubre 2023. [Consulta: 19 octubre 2023].
* Resultats a sitiodeciclismo.net
* Resultats a cyclebase.nl Arxivat 2020-08-09 a Wayback Machine.
* Resultats a museociclismo.it
* Resultats a procyclingstats.com
# Bàndicut ratllat

El bandicut ratllat (Microperoryctes longicauda) és una espècie de bàndicut originària d'Indonèsia i Papua Nova Guinea. El seu hàbitat natural són els boscos secs tropicals o subtropicals.
# Grúzenka

Grúzenka (en rus: Грузенка) és un poble del krai de Krasnoiarsk, a Rússia, que el 2018 tenia 389 habitants. Pertany al districte de Balakhtà.

## Referències

* ↑ Топокарты ГГЦ
* ↑ Список населенных мест Сибирского края. Том II. Округа Северо-Восточной Сибири. Новосибирск. 1929
# Caroline Lawrence

Caroline Lawrence és una escriptora estatunidenca nascuda a Anglaterra. Es va criar en l'estat de Califòrnia. Més tard es va traslladar Cambridge, Anglaterra. La seva principal sèrie de llibres són "Misteris romans".
Va obtenir una beca per estudiar Arqueologia a Cambridge. Després es va graduar en estudis hebreus i jueus a la Universitat de Londres.

## Misteris romans

* The Thieves of Ostia (2001)
* The Secrets of Vesuvius (2001)
* The Pirates of Pompeii (2002)
* The Assassins of Rome (2002)
* The Dolphins of Laurentum (2003)
* The Twelve Tasks of Flavia Gemina (2003)
* The Enemies of Jupiter (2003)
* The Gladiators from Capua (2004)
* The Colossus of Rhodes (2005)
* The Fugitive from Corinth (2005)
* The Sirens of Surrentum (2006)
* The Charioteer of Delphi (2006)
* The Slave-girl from Jerusalem (2007)
* The Beggar of Volubilis (2007)
* The Scribes from Alexandria (2008)
* The Prophet from Ephesus (2009)
* The Man from Pomegranate Street (2009)

## Referències

* ↑ Romans Revealed
* ↑ Caroline Lawrence a La Galera
* ↑ Biografia Arxivat 2013-12-09 a Wayback Machine. al web de l'escriptora
* ↑ Classical Association Arxivat 1 May 2010$^{[Datemismatch]}$ a Wayback Machine.

## Enllaços externs

* Llibres de Caroline Lawrence
* Lloc web oficial de la sèrie Misteris Romans Arxivat 2007-05-21 a Wayback Machine. (anglès)
# Helena Lloret i Gómez

Helena Lloret Gómez (Barcelona, 25 de juny de 1992) és una waterpolista catalana.
Formada al Centre Natació Mataró, el 2009 va fitxar pel Club Natació Sabadell amb el qual va aconseguir dues Eurolligues (2011, 2013), dues lligues espanyoles (2011, 2012), tres Copes de la Reina (2010, 2011, 2012), tres Supercopes espanyoles (2010, 2011, 2012) i dues Copes de Catalunya (2010, 2011). El juny de 2012 li va ser diagnosticada una malaltia greu, trombosis venosa i embòlia pulmonar, de la qual va recuperar-se de forma satisfactòria. Posteriorment va fitxar pel Club Natació Sant Andreu i la temporada 2017-18 va tornar al CN Mataró. Internacional amb la selecció espanyola en categories inferiors, va aconseguir la medalla d'or al Campionat del Món Júnior de 2011. Amb la selecció absoluta ha sigut internacional en 32 ocasions, obtenint una medalla d'argent al Campionat del Món de Budapest 2017, una medalla d'or als Jocs Mediterranis de Tarragona 2018 i una medalla de bronze al Campionat d'Europa de Barcelona 2018.

## Palmarès
### Clubs

* 2 Eurolligues femenines de la LEN: 2010-11, 2012-13
* 3 Lligues espanyoles de waterpolo femenina: 2010-11, 2011-12, 2012-13
* 4 Copes espanyoles de waterpolo femenina: 2009-10, 2010-11, 2011-12, 2012-13
* 5 Supercopes espanyoles de waterpolo femenina: 2009-10, 2010-11, 2011-12, 2012-13, 2019-20
* 4 Copes Catalunya de waterpolo femenina: 2009-10, 2010-11, 2011-12, 2012-13

### Selecció espanyola

* 1 medalla d'argent als Campionat del Món de waterpolo: 2017
* 1 medalla de bronze als Campionat d'Europa de waterpolo: 2018
* 1 medalla d'or al Jocs Mediterranis de 2018

## Referències

* ↑ «Helena Lloret i Gómez». Enciclopèdia de l'esport català. Barcelona: Grup Enciclopèdia Catalana.
* ↑ «Helena Lloret, el triomf de la vida». Esportiu Maresme, 03-01-2019. [Consulta: 17 març 2020].
* ↑ Béjar, Marc. «Helena Lloret, la waterpolista que redibujó su vida» (en castellà). La Vanguardia, 13-07-2018. [Consulta: 17 març 2020].
* ↑ Corpas, Andrés. «España, plata en el Mundial femenino de waterpolo» (en castellà). El Mundo, 28-07-2017. [Consulta: 17 març 2020].
* ↑ «Juegos Mediterráneos: Oro para España en waterpolo femenino» (en castellà). RTVE, 30-06-2018. [Consulta: 17 març 2020].
* ↑ Martínez Romeo, Christian. «España pasa página y logra un bronce inédito en el Europeo de waterpolo» (en castellà). El Periódico, 27-07-2018. [Consulta: 17 març 2020].

## Enllaços externs

* Fitxa d'Helena Lloret Gómez - RFEN
# Half-A-Dollar Bill

Half-A-Dollar Bill és una pel·lícula muda dirigida per W.S. Van Dyke i protagonitzada per Anna Q. Nilsson. La pel·lícula, rodada als Pacific Studios de San Mateo (Califòrnia) i a la badia de San Francisco, es va estrenar el 14 de gener de 1924.

## Argument

McTeague, capità del Grampus, troba un bebè amb mig dòlar cosit a la seva samarreta i una nota de la seva mare que explica que l'ha hagut d'abandonar i indica que algun dia vindrà a recuperar-lo amb l'altra meitat d'aquell dòlar. El capità que de seguida li agafa estimació, li posa com a nom Bill i el protegeix dels atacs de Webber, segon a bord del vaixell i que resulta ser el seu pare biològic. Webber acaba sent acomiadat i en revenja segresta el noi però acaba sent mort accidentalment pel capità. Aquest es casa amb la mare de Bill quan es presenta a reclamar el noi.

## Repartiment

* Anna Q. Nilsson (Mrs. Webber)
* William P. Carleton (capità Duncan McTeague)
* Raymond Hatton (Noodles, el cuiner)
* Mitchell Lewis (Papeete Joe)
* Alec B. Francis (jutge Norton)
* George MacQuarrie (Martin Webber)
* Frankie Darro (Half-A-Dollar Bill)
* Rosa Gore (xafardera)

## Referències

* 1 2 «Half a Dollar Bill”». Exhibitors Trade Review, 22-12-1923, pàg. 26.
* ↑ Kerr Crawford, Agnes «Flashes from Frisco». Camera! VI, 21, 08-09-1923, pàg. 6.
* ↑ «Half-A-Dollar Bill» (en anglès). AFI Catalog. [Consulta: 8 maig 2020].

## Enllaços externs

* Half-A-Dollar Bill al catàleg de l'American Film Institute